Ir- rigatoni huma tip ta' għaġina qasir, qishom il-makkarunelli iżda xi ftit irqaq. Skont it-tradizzjoni dan l-għaġin jaf il-bidu tiegħu ġewwa Ruma. Ingredjenti 400g rigatoni 120g basal 120g brunġiel 120g qarabagħli 120g bżar aħdar jew ikkulurit ħabaq żejt taż-żebbuġa bżar midħun frisk u melħ ġobon maħkuk. L-aħjar li tuża hu Grano Padano Għalli l-għaġin f'ħafna ilma bil-melħ. Trid tħallih al dente . Trid tagħmel bekn 80 u 100g għaġin għal kull persuna. Aħsel tajjeb il-ħabaq u qattru sew. Qattgħu f'biċċiet żgħar. Qaxxar u qatta l-basal u t-tewm f'biċċiet żgħar. Trid tqiegħed il-basal ġo skutella kbira , u t-tewm f'oħra żgħira. Ahsel u qatta l-ħaxix kollu f'biċċiet żgħar. Trid taqta l-ħaxix kollu l-istess daqs. Qiegħed il-ħaxix mal-basal. Saħħan iż-żejt ġo taġen fond. Meta jkun saħan sew qalli t-tewm. Trid tħawwad il-ħin kollu biex ma jinħaraqx. Ftit, ftit ibda żid il-ħaxix u kompli qall. Żid il-ħabaq, u l-polpa tat-tadam. Roxx ftit bżar u melħ. Kompli sajjar fuq nar baxx għal madwar kwarta. Żid l-għaġin u ħawwad tajjeb mingħajr ma tfarrak l-għaġin. Servi sħun bil-ġobon maħkuk fil-wiċċ. Jekk tara li jkun hemm bżonn żid ftit melħ u bżar.